Cuneiform Tablet Kt 94/k 1460 (AKT 6a 213)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-dí-da ù a-lá-ḫu-um a-šùr-iš-ta-ki-il₅ iš-ú-lu-ma 3.33333 ma-na KÙ.GI ša-lim-a-šùr a-na na-ru-qí-kà a-dí-im-ma ša 10 ma-na KÙ.BABBAR na-ru-qá-kà ú-la-pí-tám ša-lim-a-šùr i-na a-lim{ki} a-na li-mì-im ḫa-bu-ul-ma ṭup-pá-am ša ší-ip-kà-tim ša-lim-a-šùr ad-ma-ku-ni ṭup-pá-am šu-wa-tí qá-tí li-mì-im ú-kà-al-ma KÙ.BABBAR ù né-ma-al-šu dí-in-ma a-ṣé-er li-mì-im li-li-ik-ma ù ṭup-pá-am ša ší-ip-kà-tí-kà a-na ša ki-ma ku-wa-tí li-dí-nu iš-tù <gap> 3 ša-na-tim iš-tù bu-ru-uš-ḫa-dim lu ta-li-kam ù a-na iš-té-en ù ší-na tap-pá-e-a KÙ.BABBAR ù né-ma-al-šu ta-dí-in a-na-ku ù ša qá-ta-at a-bi-a-a na-al-pu-tù ni-ta-na-lá-kà-ku-um KÙ.BABBAR ù né-ma-al-šu ta-dá-na-am ú-lá ta-mu-a a-ṣé-er ki-a-am-ma KÙ.BABBAR 1 ma-na ù 2 ma-na tù-uš-ta-ag-me-er-šu KÙ.BABBAR ša li-mì-im a-na ṣí-ib-tim lá i-ma-id-ma É a-bi-a ù ší-ip-kà-tim ša a-bi ad-ma-ku-ni lá i-ta-ba-lá ší-ma-at KÙ.BABBAR dí-na-ma a-na É li-mì-im lu-šé-bi-il₅-ma ù a-na né-mì-lam KÙ.BABBAR qá-dí tap-pá-e-a ú-kà-a-kà ù i-na dí-in a-lim{ki} KÙ.BABBAR ša ša-lim-a-šùr ša ší-ip-kà-tí-kà a-na É li-mì-im i-lá-ak lá tù-na-ḫa-ni KÙ.BABBAR dí-nam ù KÙ.BABBAR 1 ma-na ù 2 ma-na lá tù-ša-ag-me-ri ší-bu-tum